Mi wari stret long wanpela lotu i laik spredim skul bilong ol hia long Papua Niugini. Ol save kolim ol yet olsem Sios bilong Kraist (Church of Christ). Ol i kam long kantri Filipin na nem bilong ol long tok ples bilong ol yet em Iglesia ni Cristo. Man husat bin wokim dispela sios em wanpela man i dai pinis bipo, nem bilong em Felix Manalo.
Bilong wanem mi wari? Dispela sios em wanpela sios i nogut olgeta. Mi harim long sampela pren bilong mi, em ol man na meri Filipin, olsem Sios bilong Kraist bilong Manalo, em save mekim kain kain pasin i no stret long kantri bilong ol yet. Olsem na mi raitim dispela bilong givim tok lukaut long olgeta wankantri bilong yumi. Yumi noken pas long sios bilong Manalo. Yumi noken joinim ol. Yumi ken tok strong long ol famili na ol pren bilong yumi olsem tu.
Internet i pulap long olgeta kain evidens agens long sios bilong ol. Wanpela pren bilong mi, em stretim na lainim olgeta samting insait long wanpela blog, link bilong em i olsem:
http://pinoycourier.blogspot.com/2011/02/iglesia-ni-cristo-history-news-and.html
Yumi ken lukim na ritim gut sios bilong Manalo em wanem kain sios.
Sapos yumi laikim tru sol bilong yumi wantaim olgeta famili na pren na wankantri bilong yumi, bai yumi no larim wanpela i joinim sios bilong Manalo!
tpi_Latn tpi_Latn tpi_Latn eng_Latn tpi_Latn tpi_Latn